מגישה: ענבל גוטמן רוט

מאי 2020  אורט יד לבוביץ

עבודה מסכמת בהשתלמות מנהיגות ויזמות

**חלק א'- מערך שיעור**

**יחידת הוראה- אני מנהיג את עצמי "סיפורו של אסף יסעור"**

**משך הפעילות:** נדרשים שני שיעורי מנהיגות אשר יכללו את הצפייה בסרט ואת הפעילויות.

**מטרת הפעילות:**

* התלמידים יחשפו לסיפור אישי המדגים מנהיגות אישית
* התלמידים יחשפו לתכונות המסיעות לאדם להפגין מנהיגות אישית
* התלמידים יבינו כי גם מתוך מצוקה ניתן לצמוח
* התלמידים יתרגלו מספר מיומנויות למידה להן נחשפו כבר במהלך השנה

**עזרים נדרשים לפעילות:**

* כיתה עם מקרן
* כבל שמע
* דפי עבודה המלווים את הצפייה (מצורפים בהמשך כחלק מהשיעור)
* מחברות מנהיגות לצורך כתיבת מטלת כתיבה על הפעילות

**מהלך הפעילות:**

1. **פתיחה-** המורה יסביר לתלמידים כי הם עומדים לצפות בסיפורו האישי של נער בשם אסף יסעור. המורה יספר בקצרה על האירוע (במושב ברמת הגולן שיחקו נערים בכדור, בשלב מסוים הכדור עף לתוך חדר חשמל. אסף אשר רצה לחלץ את הכדור נכנס לתוך חדר החשמל, התחשמל ונפצע אנושות. הסרט בו תצפו מביא את סיפורו האישי.

**גוף הפעילות-** המורה יקרין את כתבתו של רוני קובן מתוך התכנית "עובדה" עם אילנה דיין (הכתבה מצויה באתר מאקו וניתן להכניס מייל אישי וסיסמא, וכך ניתן לצפות בצפייה ישירה. **"המסע של אסף"** נובמבר 16).

המורה יחלק לתלמידים את דף העבודה המלווה את הצפייה בסרט.

בסיומה של הצפייה המורה יאסוף את דפי העבודה ויעבור לקיום **דיון במליאה** (מיומנות אותה חשוב שהתלמידים יתרגלו). חשוב שהמורה ינחה את הדיון באופן רגיש (מדובר בסרט מעורר השראה, אך יחד עם זאת לא פשוט עבור התלמידים). המורה יקיים את הדיון באמצעות שאלות אותן ישאל כדוגמא:

מה הרגשתם כאשר צפיתם בסרט?

איזה רגש עלה בכם עם הצפייה?

מה חשבתם על האופן בו אסף התמודד עם הסיטואציה?

אילו תכונות בולטות יש לאסף?

האם תכונות אלו סייעו לו להתמודד בצורה טובה עם המשבר אליו נקלע?

האם הזדהיתם עם אסף?

האם גם אתם נקלעתם פעם לסיטואציה קשה שהתמודדתם איתה בדרך טובה?

האם אתם מוכנים לשתף את הכיתה?

לאחר דיון במליאה והבהרה של הדברים ושיתוף אחד של השני, תוצג לתלמידים עבודה של כתיבה אותה הם יבצעו. מומלץ שהעבודה תינתן כמטלה לתלמידים להגשה לשיעור לאחר מכן, וזאת על מנת שהתלמידים יצליחו לעבד באופן אישי את הסרט. התלמידים יתבקשו לכתוב את העבודה במחברות מנהיגות כאשר יובהר להם כי העבודה הינה להגשה עם ציון/ הערכה (לבחירתו של המורה). על המורה להנחות את התלמידים בעבודת הכתיבה **(כתיבה יוצרת)** באופן הבא:

* חשבו על סיטואציה של קושי/ משבר/ התמודדות מורכבת בה נמצאתם.
* כתבו באיזה אופן התגברתם על הקושי.
* כתבו אילו תכונות גייסתם על מנת לצאת מהמשבר
* כתבו קטע יצירתי המספר את סיפור המשבר האישי (אפשר באמצעות סיפור, אפשר באמצעות שיר או כל דרך אחרת).

חשוב שהמורה יבהיר לתלמידים כי מדובר בעבודה אישית וכי יתר הכיתה לא נחשפת לעבודה זו, אלא רק המורה (דבר זה הכרחי על מנת שהתלמידים ישתפו פעולה וירגישו בנוח לקיים שיתוף אישי).

**סיכום השיעור-** המורה יסגור את השיעור בכך שיסביר אודות המטלה להגשה וכן יסכם את הסרטון והדיון כאשר הוא מנגיש לתלמידים את החוויה- בשיעור עסקנו בסיפור טרגי שאליו נקלע נער צעיר, אך הנה ראו איך למרות המשבר אליו נקלע אסף הוא מוצא את הכוחות האישיים על מנת להתמודד ולצמוח מתוך המשבר.

**חלק ב'- רפלקציה אישית**

עבורי להיות חלק מקהילה לומדת בצוות מנהיגות זה לא דבר חדש. אמנם השם "קהילות לומדות" הוא משהו אשר הורגלנו אליו בשנתיים האחרונות, יחד עם זאת נדמה לי כי דווקא הצוות הזה עובד כך עוד מתחילת דרכו. השיתוף הקיים בצוות- אם באמצעות ההשתלמות ואם באמצעות שיתוף חומרים היה שם תמיד. למעשה מדובר בפלטפורמה המציעה למחנך להיות יצירתי, להביא לתוך השיעורים תכנים שונים ומגוונים איתם הוא מזדהה, מרגיש בנוח או מהווים חלק מהאג'נדה החינוכית שלו. אני שמחה על המקום הזה. תמיד שמחתי והייתי קנאית לו במובן הזה שלא רציתי הכתבות מדויקות איך לפעול בתוך הכיתות איתן אני עובדת. פעמים רבות אני מתרגשת לנוכח השיתוף. שיתוף גם במובן של שיתוף תכנים, אך גם במובן של שיתוף תחושות יחד עם הצוות. אני אוהבת להתרגש יחד עם השותפים שלי לדרך כאשר שיעור שבניתי או אהבתי במיוחד מצליח. אני מוצאת נחמה וכתף כאשר אני מתוסכלת מכיתה שלא פועלת כפי שציפיתי...

ובכל זאת, השנה היתה לי התחושה שיש גם חידוש. כניסתם של ערי תרבות לתוך ההשתלמות שלנו היוותה עבורי הזדמנות לרכוש כלים יצירתיים להעברת התכנים שלי. פעמים רבות במהלך השנים בהן אני מלמדת מנהיגות הרגשתי קושי לעבור מרמת הרעיון לרמת הביצוע, והנה נותנים לי לפתע את הכלים, הרעיונות, האמצעים.

אם אצטרך להצביע במדויק על נקודת השינוי הרי שמדובר בעבודה על התערוכה עם שכבת י"א. אני מודה כי בהתחלה חששתי מאוד. הרגשתי שלא אצליח לעמוד בדרישות ובציפיות להכין יחד עם הכיתה את התוצרים לתערוכה. היה חשוב לי עד מאוד כי הכיתה כולה תשתלב בהכנת התוצרים ולא קומץ תלמידים חזקים בלבד. לאט לאט ובסיוע של לירן, עמרי ושקד הצלחתי לסיים את המשימה. הבנתי פתאום איך אני מצליחה לפשט לתלמידים את הדברים וליצור יחד איתם תוצרים המשלבים את הדברים אשר עלו במהלך השיעורים ולהפוך את אלו לתוצרים מרשימים ביותר.

אני מודה כי גם לאחר שש שנים בהן אני מחנכת מנהיגות התרגשתי עד דמעות לעמוד בתערוכה אל מול תוצרי הכיתה, להסתכל בהם ולהתפעל.

**סיפורו של אסף יסעור- דף צפייה להגשה**

* **לצורך מה נוסע אסף לארה"ב?**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* **כיצד לטענתו של אסף עזרו לו הוריו בבית החולים? (מה אמרו לו, מה היה המסר שהם העבירו לו)?**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* **איזה ילד היה אסף לטענתו טרם (לפני) האירוע שבעקבותיו איבד את שתי ידיו?**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* **מה מטרתו של אסף (בכתבה השנייה)?**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* **אילו תכונות לדעתך קיימות באסף ועזרו לו לצמוח מתוך האירוע ששינה את חייו?**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* **איזו תכונה זיהית באסף והיית שמח שתהיה גם לך?**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* **האם ניתן לפתח תכונה זו או שמדובר בתכונה מולדת ואין דרך לרכושה?**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* **מה ריגש אותך במיוחד בסיפורו של אסף? הסבר מדוע.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* **אילו תכונות עוזרות לך להתגבר על משברים ו/או רגעי קושי?**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* **מה אתה לוקח איתך מהצפייה בכתבות על אסף?**

**"חלום לא הופך למציאות באמצעות קסמים. הוא דורש זיעה, נחישות ועבודה קשה"**

 **(קולין פאוול)**

  **בהצלחה!!!**